Na temelju članka 40. Statuta Grada Koprivnice («Glasnik Grada Koprivnice» broj 4/09., 1/12., 1/13., 3/13. – pročišćeni tekst i 1/18.), Gradsko vijeće Grada Koprivnice na \_\_\_\_\_\_sjednici održanoj dana \_\_\_\_\_\_\_\_\_\_\_\_\_\_ 2018. godine, donijelo je

**O D L U K U**

**o promjeni naziva Gradskog stadiona u Koprivnici**

I.

Ovom odlukom Gradski stadion u Koprivnici, kao kompleks sportskih objekata u Ulici M.P. Miškine 10, k.č.br. 692/3, 701/1, 1197/1, 1197/2, 1197/3 k.o. Koprivnica, vlasništvo Grada Koprivnice, mijenja naziv tako da glasi: Gradski stadion „Ivan Kušek Apaš“.

II.

Ova Odluka objavit će se u „Glasniku Grada Koprivnice“, a stupa na snagu danom donošenja.

GRADSKO VIJEĆE

GRADA KOPRIVNICE

KLASA:

URBROJ:

Koprivnica, \_\_\_\_\_\_\_\_2018.

PREDSJEDNIK

Ivan Pal,prof.

O b r a z l o ž e n j e

Udruga „Gekoma“ uputila je Gradu Koprivnici inicijativu za promjenu imena Gradskog stadiona u Koprivnici u Stadion „Ivo Kušek Apaš“ s obzirom na ulogu koju je gospodin Kušek imao u Slavenu i koliko je pridonio popularnosti nogometa u Koprivnici.

Njegova uloga u sportskom životu Koprivnice od mnogo je šireg značaja, posebno treba naglasiti njegovu ulogu u razvoju mladih sportaša gimnazijalaca, bio je začetnik rukometa u gimnaziji, propagator sporta pa tako i nogometa te organizator gimnazijskih nogometnih prvenstava još na starom Slavenovom igralištu.

Prijedlog odluke o promjeni naziva Gradskog stadiona upućen je supruzi gospođi Josipi Kušek od koje je dobivena pisana suglasnost da stadion nosi ime njezinog pokojnog supruga Ivana Kušeka Apaša.

Budući da se radi o pitanju od šireg društvenog značaja, navedena inicijativa upućena je na i suglasnost Upravi Kluba NK Slaven Belupo te je 13. 3.2018. godine dobiveno njihovo pozitivno očitovanje te Zajednici športskih udruga Grada Koprivnice od koje je također 11. travnja 2018. godine dobivena podrška za predloženo imenovanje Gradskog stadiona.

Slijedom navedenog, predlaže se donošenje Odluke o promjeni naziva Gradskog stadiona u Koprivnici na način da se nazove punim imenom gospodina Kušeka koje se dodaje postojećem nazivu tako da glasi: Gradski stadion „Ivan Kušek Apaš“.

Nositelj izrade: Predlagatelj:

UPRAVNI ODJEL ZA POSLOVE GRADONAČELNIK

GRADSKOG VIJEĆA I OPĆE POSLOVE

Pročelnica: Mišel Jakšić,dipl.oec.

Dubravka Kardaš,dipl.iur.